OpenLLM-France/wikimedia huggingface dataset:
# Barbara Nikomediakoa

Barbara Nikomediakoa (grezieraz: Αγία Βαρβάρα; Nikomedia, III. mendea) birjina eta martiri kristaua izan zen. Epaitegira eraman ondoan, aitak berak bete zuen epaileen erabakia, eta burua moztu zion alabari; hagiografiak dioenez tximista batek jo zuen aita eta zerraldo utzi berehala.
Santa Barbara eta Barbara Donea izenak eman dizkiote fededun katolikoek. Tximisten eta trumoien aurka babesten du. Artilleroen, meatzarien, harginen eta orokorrean lehergailuekin lan egiten dutenen zaindaria da, baita argiketaria ere. Aro Modernoko gotorlekuei Santa Barbara izena eman zitzaien maiz, bertatik kanoikadak igortzen zirelako.

## Ikur-ezaugarriak

Ohikoa da hiru leihodun dorre batekin irudikatzea, dorre batean giltzapetua egon bitzen eta hiru leihoek Hirukotasun Santua irudikatzen dutelako. Hori ikono ohikoenak izanik ere, beste hauekin egin izan dira haren margolanak eta eskulturak: ezpata, kaliza, martirien palma, tunika, soineko edo kapa gorriz jantzita (Jesukristoren odola), eta noizbehinka, harrizko blokeak, harginen zaindaria baita.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/12/23 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q192816
* Multimedia: Saint Barbara / Q192816
# Barbara Morgenstern

Barbara Morgenstern (Hagen, Alemania, 1971ko martxoaren 19a) indietronikako kantari eta ekoizle alemaniarra da.

## Ibilbidea

1996ko urtarrilean, Berlingo Hausfrau Im Schacht diskoetxe txikiaren azpian, Enter the partyzone lehen ekoizpena kaleratu zuen. eta hurrengo urtean, Plastikrepor Michael Muehlhaus taldearen laguntzarekin (gero Blumfeld taldeko kidea). 1998ko neguan, bira bat hasi zuen Alemania osoan, garai hartan Christian Obermaier perkusioan zuen bandarekin batera, Schneider TM musika-taldeko kidekoa, eta lehen aipatutako Michael Muehlhaus baxuan. 1998ko irailean, beste bira bat egin zuen bere herrialdean (Alemania) zehar, Austrian eta Suitzan, Berlingo beste talde batzuekin batera, hala nola Quarks, Jo Tabu eta Fuschimuschi. Urte bereko urrian, Vermona ET 6-1 kaleratu zuen Monika Enterprise zigiluarekin. Handik urtebetera, Fan N 1 Rmx EP atera zen Consoleren remixekin, eta Heimtrainer, Robert Lippok, Schlammpeitziger, Michael Muehlhaus eta Jo Tabu. 2000. urtean Fjorden izeneko album berria grabatu zuen. Disko horretan Pole eta Robert Lippok izan zituen laguntzaile. 2001ean, Eine Verabredung EP atera zen salgai, Glasgowen eta Londresen hainbat errezitaldi egin ondoren. Urtebete geroago, Nichts Muss Stefan Betke ekoizlekide zuela, eta 2003ko martxoan kaleratu zuten Aus heitπhimmel eta Gute nacht bezalako abestiak dituen albuma. 2004an, Maximilian Heckerrekin batera, Goethe institutuak antolatutako errezitaldi batzuetan parte hartu zuen. 2006ko maiatzean Robert Lippok-ekin batera Tesri albuma kaleratu zuen. Handik gutxira, The grass is always greener izeneko disko bakarlari berriarekin itzuli zen.

## Diskografia

Betseak beste, Lan hauexek egin ditu:

### Albumak

* Plastikreport 1997 (mini-CD)
* Vermona ET 6-1 1998
* Fjorden 2000
* Nichts muss 2003
* Tesri 2006 (junto a Robert Lippok)
* The grass is always greener 2006
* BM 2008
* Fan N° 2 2010

### Bakunak eta EP

* Enter the partyzone 1996
* Fan N° 1 Rmx EP 1999
* Eine Verabredung 2001
* Seasons 2002 (junto a Robert Lippok)
* Aus Heiterem Himmel (remixes) 2003
* The Operator 2006

### DVDak

* Kleiner Ausschnitt 2003

## Erreferentziak

* ↑ ISSN https://www.discogs.com/artist/8261-Barbara-Morgenstern..
* ↑ (Ingelesez) admin. (2020-06-22). «Barbara Morgenstern Age, Net Worth, Bio, Height [Updated February 2024 »] Popular Bio (Noiz kontsultatua: 2024-02-14).
* ↑ ISSN https://www.discogs.com/es/artist/8261-Barbara-Morgenstern..
* ↑ «Home | Barbara Morgenstern» www.barbaramorgenstern.de (Noiz kontsultatua: 2024-02-14).

## Kanpo estekak

* Gune ofiziala (alemanez eta ingelesez)
* Barbara Morgenstern MySpacen
* Profila Monika Enterprisen
* Barbara Morgensternen diskografia
* Datuak: Q70790
* Multimedia: Barbara Morgenstern / Q70790
# Barbara McClintock

Barbara McClintock (Hartford (Connecticut), 1902ko ekainaren 16a - Huntington, New York, 1992ko irailaren 2a) Estatu Batuetako genetista eta botanikaria izan zen. Landareen genetikaren ikerketan aritu izan zen lanean. Cornell Unibertsitatean irakasle izan zen. Informazio genetikoa ez dela egonkorra, mugikorra baizik, eta masa genetikoaren leku aldaketak inguruko geneen jokaera alda dezakeela aurkitu zuen. 1983an Medikuntzako Nobel Saria eman zioten, masa genetikoan dauden egitura mugikorrez egindako ikerketengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q199654
* Multimedia: Barbara McClintock / Q199654
# Barbara Mensing

Barbara Mensing (Herten, 1960ko irailaren 23a) arkularia da. Alemania ordezkatu zuen 1996ko Udako Olinpiar Jokoetan eta 2000ko Udako Olinpiar Jokoetan.

## Erreferentziak

* ↑ Barbara Mensing
* ↑ Barbara MENSING

## Kanpo estekak

* Datuak: Q70750
# Barbara Nedeljáková

Barbara Nedeljáková (Banská Bystrica, Txekoslovakia, 1979ko maiatzaren 16a) eslovakiar aktorea da. Hostel beldurrezko filmean egindako lanagatik ospetsua da.

## Filmografia

| Urtea | Filma | Pertsonaia | Oharra(k) |
| 2003 | Shanghai Knights | Hasiberria #3 | |
| 2005 | Doom | neska tabernan | Kredituetan agertu gabe |
| 2005 | Hostel | Natalya | |
| 2007 | Hostel: Part II | Natalya (flashback) | |
| 2010 | Ashes | Maya Ehrlich | |
| 2010 | DaZe: Vol. Too (sic) - NonSeNse | Atzerritar neska 1 & 2 | |
| 2010 | Isle of Dogs | Nada | |
| 2010 | Pimp | Petra | |
| 2011 | Children of the Corn: Genesis | Helen | |
| 2011 | Strippers vs Werewolves | Raven | |
| 2011 | The Hike | Torri | |
| 2012 | Winner | Sasha | |

## Kanpo estekak

* Datuak: Q440488
* Multimedia: Barbara Nedeljáková / Q440488
# Autoamerican

Autoamerican Blondie taldearen musika diskoa da, 1980an argitaratutakoa.

## Kanpo estekak

* Datuak: Q730524
# Auto hegalari

Auto hegalaria aireko ibilgailu pertsonal edo errepideko aireontzi mota bat da, atetik atera lurrez zein airez garraiatzeko gaitasuna duena. Batzuetan, terminoan erabiltzen da aeroirristagailuak ere sartzeko.
XX. mendearen hasieratik prototipo ugari eraiki dira hegaldi teknologia barietate oso handia erabiliz, eta batzuek benetako VTOL errendimendua dute, baina auto hegalari bakar batek ere ez da oraindik ekoizpen egoerara iritsi. Henry Ford izan zen lehenengoa prototipo bat egiten, 1926an, eta 1940an jada esan zuen teknologia iristear zegoela. 2018an Errusian merkaturatzeko proposamena egon zen, eta Uber enpresak interesa erakutsi du teknologia honengatik.
Bere agerpena, sarri, futurologoek iragartzen dute, eta ekoizpena lortzeko bere porrotak, esaldi honetara eramaten du: "Non dago nire auto hegalaria?". Auto hegalariak ere gai herrikoia dira fantasia eta zientzia fikziozko istorioetan.

## Erreferentziak

* ↑ (Ingelesez) «Looking back at Henry Ford's Flivver» Popular Science (Noiz kontsultatua: 2019-12-20).
* ↑ (Ingelesez) Rozin, Igor. (2017-07-20). «Back to the future: Flying taxis to transport Muscovites in 2018» www.rbth.com (Noiz kontsultatua: 2019-12-20).
* ↑ (Ingelesez) Reilly, Claire. «How Uber is getting flying cars off the ground» CNET (Noiz kontsultatua: 2019-12-20).

## Kanpo estekak

* Datuak: Q1423125
* Multimedia: Flying automobiles / Q1423125
# Autobide

Autobidea motordun ibilgailuen zirkulaziorako soilik proiektatu, eraiki eta seinaleztatua izan den errepidea da eta ezaugarri hauek betetzen ditu:
* Mugakide diren jabegoetara ez du sarrerarik.
* Ez du beste bide edo trenbiderik maila berean gurutzatzen. Era berean, ezein komunikabide edo bide-zortasunek ez du autobidea gurutzatzen.
* Zirkulazio norabide bakoitzak galtzada bereizia izango du, beste galtzadetatik banandua, salbu eta puntu bakanetan edo behin-behineko kasuetan zirkulaziorako, edo beste garraiobideren bat salbuespen kasuetan, ez den lur zerrenda bat.
Autobidearen eta autobiaren arteko alde nagusia da lehena ibilgailuen zirkulaziorako bereziki proiektatua, eraikia eta seinaleztatua izan dela. Autobidean debekatua dute ibiltzea motorrek, traktoreek eta nekazaritzako beste ibilgailu motordunek.

## Eraikitze lanak

Tokian tokiko administrazioaren ardura da autobide berriak eraikitzea.
Administrazioak gastu horri aurre egin ezin dionean enpresa pribatuek ere hartu dezakete ardura hori, kudeaketa eta ustiapenerako administrazio-emakida baten truke.

## Seinalizazioa
#### Koloreak

Euskal Herrian (Espainiako eta Frantziako legeen arabera) autobide seinalizazioa hondo urdina du. Herrialde gehienetan, autobide seinalea atzealde urdina edo berde da.

##### Panel hondoa urdina dutenak

| Albania Algeria Alemania Austria Belgika* Kanada (Québec) Txile Arabiar Emirerri Batuak (Abu Dhabi emirerria) Espainia Erresuma Batua Frantzia Hegoafrika | Herbehereak Hungaria Iran Irlanda Israel Liban Luxemburg Maroko Norvegia Polonia* Portugal Tailandia Tunisia (arau berria) |
* hala ere, autobidera daramaten seinaleak berdeak dira.

##### Panel hondoa berdea dutenak

| Azerbaijan Bielorrusia Bosnia Hertzegovina Bulgaria Kanada (Ontario) Txine Kroazia Danimarka Arabiar Emirerri Batuak (Dubai emirerria) Ameriketako Estatu Batuak Finlandia Grezia Italia Lituania | Mazedonia Malaysia Txekia Errumania Errusia Serbia Eslovakia Eslovenia Suedia Suitza Taiwan Tunisia (arau zaharra) Turkia |

## Kudeaketa

Autobideen kudeaketa administrazioari dagokio, administrazio-emakida izan ez den kasuan salbu.
Bidegi da Gipuzkoako autobideen kudeaketaz arduratzen den Foru-Sozietatea.

## Kanpo estekak

* Datuak: Q46622
* Multimedia: Controlled-access highways / Q46622
# Autobia

Autobia Espainiako errepide mota bat da. Autobideen baldintza guztiak betetzen ez dituzten errepideak dira, baina zirkulazio norabide ezberdinetarako galtzada bereiziak eta mugakide diren jabegoetara sarrera mugatuak dituzte, Errepideen 25/1988 legearen arabera, uztailaren 29koa.
Autobide eta autobiaren arteko alde nagusia, lehena ibilgailuen zirkulaziorako bereziki proiektatua, eraikia eta seinaleztatua izan dela da. Autopistan ezin dute motorrek, traktoreek eta beste nekazal motordun ibilgailuek ibili.
Frantzian, ezaugarri bereko errepideak Bide laster izena hartzen dute.

## Ikus, gainera

* Autobide
* Bide laster

## Kanpo estekak

* Datuak: Q1302778
* Multimedia: Dual carriageway / Q1302778
# Basilika nagusi

Basilika nagusia (latinez: Basilica maior, pl. Basilicae maiores) Aita Santuak zenbait eliza katoliko gorenei emandako titulua da. Lau besterik ez dira: San Joan Laterangoaren basilika, San Petri basilika, San Paulo Harresiz Kanpokoa eta Santa Maria Nagusia

## Historia

Erromatar Inperioaren garaian, kristautasuna erlijio ofizial bilakatu zenean, ezinbestekoa zuten gurtza egiteko eraikin handiak izatea. Hori zela eta, Erromako lehendabiziko elizak erromatar basiliken antzera eraiki zituzten. Laster haien artean bi kategoria sortu ziren: nagusiak maila goreneko lau elizak ziren eta besteak basilika txikiak ziren.

## Basilika nagusien zerrenda

| Izen ofiziala | Oharra(k) |
| Salbatore Txit Santuaren eta San Joan Bataiatzaile eta Ebanjelisten Laterangoaren artxibasilika, hiriko eta munduko eliza guztien ama eta buru | Erromako katedrala da eta Aita Santuaren egoitza eklesiastiko nagusia, bertan baitako Aulki Santua |
| San Petri aita santuaren basilika Vatikanoan | Agian munduko elizarik handiena |
| San Paulo Harresiz Kanpoko aita santuaren basilika | Ostiarako bidean, Paulo Tarsokoaren hilobiaren gainean eraikita |
| Santa Maria Nagusiaren aita santuaren basilika | Liberio aita santuak eraikia |

## Kanpo estekak

* Datuak: Q124936
* Multimedia: Major basilicas / Q124936
# Basilika zisterna

Basilika zisterna (grezieraz Βασιλικὴ κινστέρνη / Basilikè kinstérnè), turkierazko izenarekin ere ezaguna Yerebatan Sarnıcı ("lurrazpiko uhaska"), Istanbulen dagoen lurrazpiko uhaska erraldoia da, Hagia Sofiatik 150 m hego-mendebaldean kokatua, VI. mendean eraiki zen bizantziar enperadore zen Justiniano I.aren aginduz. Uhaskaren erabilera ur hornidura ziurtatzea zen, batez ere setio kasuan Valenteren akueduktua suntsitzen bazuten.

## Historia

Lurrazpiko egitura honen izena Konstantinopoliseko lehen muinoan zegoen plaza handi batetik datorkio, Stoa Basilica, uhaskaren gainean zegoena. Antzinako testuen arabera, 7.000 esklabok lan egin zuten zisterna eraikitzeko.
Uhaskak Konstantinopoliseko Jauregi Handiaren eta beste eraikin batzuen ur hornidura ziurtatzen zuen, eta otomandarren konkistaren ondoren, Topkapi jauregiarena ere bai.

## Ezaugarriak

Oinplano laukizuzenekoa, Basilika zisterna 138 x 64,6 m luze-zabal da, eta honen edukiera 78.000 m³ da, Istanbuleko handiena. Kanpo hormak adreiluzkoa dira, 4m zabalekoak, eta zementuzko emokaduraz estaliak. Barnealdea 28 zutabedun 12 ilaraz osatua dago, guztira 336 zutaberekin. Zutabe monolitiko hauek, 8 m garai dira (Filoxenos uhaskakoak 12,4 m garai dira) eta adreiluzko arku eta gangak eusten dituzte. Gehienek korintiar ordenako kapitelak dituzte, baina inposta blokeak ere badira. Horietako biren oinarria berrerabilitakoak dira, Medusa buru zizelkatua baitute. Kolomartea 4,75 eta 5,10 m artekoa da.

## Irudiak

* Basilika uhaska
* Zutabea eta kapitela
* Medusa burua berrerabilitako harri bloke batean
* Zutabe oinarria Medusa buruarekin
* Zutabe oinarria Medusa buruarekin
* Zutabe oinarria Medusa buruarekin
* Pauma begidun zutabea
* Karpak uhaskan

## Erreferentziak

* 1 2 https://web.archive.org/web/20100830123622/http://www.yerebatan.com/english/index.html

## Ikus, gainera

* Teodosioren zisterna

## Kanpo estekak

* Datuak: Q216511
* Multimedia: Basilica Cistern / Q216511
# Basilikak

Basilikak (grezieraz: (τα) Βασιλικά, basilikos, lege inperialak) Bizantziar Inperioko lege bilduma izan zen, Basilio I.a Mazedoniarrak hasia eta Leon VI.a eta Konstantino VII.a Porfirogeneta ondorengo enperadoreek amaitua. 905. urtean agertu zen, eta 945ean berritu, 60 liburutan banatua eta grekoz idatzia. Justinianoren Kodea jaso eta berregituratzen zuen Basilikak bildumak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012-12-24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q810134
# Basilio Lacort

Basilio Lacort Larralde (Bera, 1851ko ekainaren 14a - Iruñea, 1908ko uztailaren 5a) nafar kazetari eta militarra izan zen.
Guardia Zibilaren kidea, Bigarren Karlistaldian parte hartu zuen Elizondon. 1883an kolpe errepublikano batean parte hartu zuen eta, porrotaren ondorioz, Portugalen erbesteratu zen. Nafarroara itzulita, El Porvenir Navarro eta La Nueva Navarra astekariak sortu zituen.
* Datuak: Q5721764
* Multimedia: Basilio Lacort / Q5721764
# Basilio II.a Bulgaroktonoa

Basilio II.a (grezieraz: Βασίλειος Β΄, Basileios II; 958 inguruan - 1025eko abenduaren 15a) Bizantziar Inperioko enperadorea izan zen 976–1025 bitartean. Bere garaian Basilio Porfirogenitoa edo Basilio Gaztea izenekin ere ezaguna zen. Gaur egun ezagunagoa da Basilio Bulgaroktonoa izenarekin (grezieraz Βουλγαροκτόνος, Boulgaroktonos, "bulgariarren sarraskitzailea"), Bulgaria menderatzeko egin zuen ahaleginagatik.

## Biografia

Konstantino VIII.a anaiarekin batera enperadore izan zen. Aginpide guztiak hartu zituen honengandik eta handikien aginpidea murriztu ondoren, Errusia alderako joera bultzatu zuen Vladimir Kieveko printzearekin hitz harturik.
Bulgariarren aurka borrokatu zen (989-1018), eta inperio honetako osteak sakailatu zituen: Stumitzako Guduaren ondoren (1014) 15.000 gatiburi begiak lehertzeko agindua eman zuen, horietako 150 begibakar utziz, bulgariarren tsar zen Samuelenganako itzulera bidean gidari izan zitezen. Tristurak eta bihozminak jota hil zen Samuel tsarra, tropak itzuli eta laster. Basilio II.ak Armenia, Kaukaso eta Georgia bereganatu zituen, eta arabiarren aurka borrokatu zen Asia Txikian.

## Genealogia

Zuhaitz genealogikoa :
Konstantino VII.a
Erroman II.a
Helena Lekapene
Basilio II.a Bulgaroktonoa
Krateros
Theophano :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q41833
* Multimedia: Basileios II / Q41833
# Basilika txiki

Basilika txikia (latinez: Basilica minor, pl. Basilicae minores) Aita Santuak zenbait eliza katolikoei emandako titulua da.

## Historia

Erromatar Inperioaren garaian, kristautasuna erlijio ofizial bilakatu zenean, ezinbestekoa zuten gurtza egiteko eraikin handiak izatea. Hori zela eta, Erromako lehendabiziko elizak erromatar basiliken antzera eraiki zituzten. Laster haien artean bi kategoria sortu ziren: basilika nagusiak maila goreneko lau elizak ziren eta besteak txikiak ziren. Munduan zehar, beste 1500 eraikin gehitu zitzaizkien, tartean, katedral guztiak.

## Kanpo estekak

* Datuak: Q120560
* Multimedia: Minor basilicas / Q120560
# Basilio Iraola

    Artikulu hau idazle anoetarrari buruzkoa da; beste esanahietarako, ikus «Iraola».
Basilio Iraola Zabalo (Izengoitia: Mototxo ; Anoeta, 1908ko uztailaren 14a - Irun, 1986) Gipuzkoako idazlea izan zen. Apaiz pasiotarra zen.

## Bizitza

Anoetako Bustinaga etxean sortua, haurtzaroa Atiñaga baserrian eman zuen. Apaiztegian hasi eta ikasketak egin zituen Angostoko santutegian, (Araba), Meliden (Coruña eta Deustun (Bizkaian). Gerraren ondorioz, urte askotan ibili zen atzerrian. Irakasle gisa latin eta euskara irakatsi zuen Gabirian. Apaiz pasiotarra ere bazen eta Irungo egoitzako kide zela hil zen.

## Lanak

Argia eta Redención agerkarietan aurki daitezke haren lan aipagarrienak. Santa Gemaren bizitzari buruzko liburu bat idatzi zuen, 1960an, Elurra ta sua, edo Santa Jema´ren bizitza. Beste liburu batzuk: Eder-ederra... zera, Maria (1951); Lourdes´ko Ama´ren Bederatziurrena; Pelitzisimo Deuna´ren Bederatziurrena; Gabirel eta Jema Deunen Bederatziurrena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12254834
# Batken

Batken (kirgizeraz: Баткен) Kirgizistango hiria da, Batken eskualdeko hiriburua. Herrialdearen hego-mendebaldean dago, Ferganako haranaren hegoaldeko bazterrean. 19.765 biztanle zituen 2021ean.

## Klima

Estepako klima hotza du, BSk Köppen klima sailkapenaren arabera.
Datu klimatikoak (Batken) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 1.2 | 3.7 | 10.5 | 19.1 | 24.6 | 30.0 | 32.5 | 31.1 | 26.4 | 18.5 | 9.8 | 3.4 | 17.6 |
| Batez besteko tenperatura (ºC) | -2.8 | -0.5 | 5.8 | 13.3 | 18.0 | 22.6 | 24.9 | 23.2 | 18.3 | 11.8 | 4.8 | -0.3 | 11.6 |
| Batez besteko tenperatura minimoa (°C) | -6.7 | -4.7 | 1.2 | 7.6 | 11.5 | 15.2 | 17.3 | 15.4 | 10.3 | 5.1 | -0.1 | -4.0 | 5.7 |
| Pilatutako prezipitazioa (mm) | 40 | 39 | 57 | 51 | 47 | 16 | 8 | 3 | 5 | 32 | 30 | 39 | 367 |
| Iturria: https://en.climate-data.org/location/28040/ ||||||||||||||

## Erreferentziak

* ↑ Kyrgyzstan. citypopulation.de (Noiz kontsultatua: 2022-2-1).

## Kanpo estekak

* Datuak: Q478031
* Multimedia: Batken / Q478031
# Batley

Batley, Ingalaterrako iparraldean dagoen udalerri bat da, Mendebaldeko Yorkshire konderrian.
2021ean 44.505 biztanle zituen.
* Datuak: Q810847
* Multimedia: Batley / Q810847
# Batman & Robin

Batman & Robin (euskaraz Batman eta Robin) 1997ko Joel Schumacher estatubatuar zinema zuzendariak zuzendutako superheroi film bat da. Bob Kane komikigilearen DC Comics argitaletxeko Batman superheroiaren komikietan oinarritua dago. Arnold Schwarzenegger, George Clooney, Chris O'Donnell, Uma Thurman, Alicia Silverstone, Robert Swenson, Michael Gough eta Pat Hingle aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Victor Fries (Arnold Schwarzenegger) doktoreak hiltzorian dagoen bere emaztea kriogenikoki bizirik mantentzeko burutu dituen esperimentuak porrot egin eta berau Freeze jauna izeneko gaizkilean bilakatuko dute. Honek bizirik jarraitzeko bere gorputza etengabe izoztua mantendu beharrean duenez, Gotham hiria nahiz hiritar guztiak izozteko asmoa du. Bienbitartean, Pamela Isley (Uma Thurman) botanika lotsatiak burutu duen esperimentu baten zehar Poison Ivy gaizkilea bilakatu da, bere asmoa Lurrean landareen nagusitasuna berreskuratu eta gizaki guztiak pozoiturik hiltzea izango da. Batman (George Clooney) eta bere adiskide leial Robinek (Chris O'Donnell) gaizkile horiei aurre egin beharko diete.

## Aktoreak

* Arnold Schwarzenegger: Victor Fries doktorea / Freeze jauna
* George Clooney: Bruce Wayne / Batman
* Chris O'Donnell: Dick Grayson / Robin
* Uma Thurman: Pamela Isley doktorea / Poison Ivy
* Alicia Silverstone: Barbara Wilson / Batgirl
* Michael Gough: Alfred Pennyworth
* Pat Hingle: James Gordon komisaria
* John Glover: Jason Woodrue
* Elle Macpherson: Julie Madison
* Vivica A. Fox: B. Haven andereinoa
* Vendela Kirsebom: Nora Fries
* Elizabeth Sanders: Gossip Gerty
* Robert "Jeep" Swenson: Bane
* Michael Paul Chan: Lee doktorea

## Kanpo estekak

* Batman & Robin filmaren iragarkia ikusgai. youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q276523
* Multimedia: Batman & Robin (film) / Q276523